Diari Oficial de la Generalitat Valenciana


Sumari del DOGV 1541, del 14-05-1991 (1991/821090)

DECRET 7/1991, de 8 de maig, del President de la Generalitat Valenciana, pel qual es modifiquen les autoritats competents a la Comunitat Valenciana en relació amb la prevenció d'accidents majors en determinades activitats industrials.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/08/7/dof/vci/html**

### Dades del document

Número de DOGV
:   1541

Data del DOGV
:   14-05-1991

Secció del DOGV
:   DISPOSICIONS GENERALS

Número del document
:   1991/821090


Data del document
:   08-05-1991

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 7/1991, de 8 de maig, del President de la Generalitat, pel qual es modifiquen les autoritats competents a la Comunitat Valenciana en relació amb la prevenció d'accidents majors en determinades activitats industrials.  
El Decret 10/1988, de 28 de desembre, del President de la Generalitat Valenciana, designava la Conselleria d'Administració Pública com l?òrgan competent de la Comunitat Autònoma Valenciana per a l?exercici de les funcions recollides en l'article 4.2 del Reial Decret 886/1988, de 15 de juliol, sobre prevenció d'accidents majors en determinades activitats industrials.  
L'inici de la segona fase d'aplicació del decret i la vinculació de les tasques que s'hi han de realitzar amb la seguretat industrial de les empreses afectades, aconsellen la participació de la Conselleria d?Indústria, Comerç i Turisme per a l'aplicació d'aquest a la Comunitat Valenciana.  
En conseqüència, a proposta dels Consellers d'Administració Pública i d?Indústria, Comerç i Turisme,  
DISPOSE  
Article únic  
Que les autoritats o òrgans competents als quals fa referència el Reial Decret 886/1988, de 15 de juliol, sobre prevenció d'accidents majors en determinades activitats industrials, en l?àmbit de la Comunitat Valenciana, seran:  
a) La Conselleria d'Administració Pública, a través de la Direcció General d'Interior, la qual serà competent en les matèries següents:  
- Rebre la informació a què fan referència els articles 6,7,8 i 9 del Reial Decret 886/1988, de 15 de juliol, i també la Declaració Simplificada que s'hi esmenta en la disposició transitòria primera.  
- Trametre a la Direcció General d'Indústria i Energia de la Conselleria d'Indústria, Comerç i Turisme les declaraciones obligatories facilitades pels industrials, assegurant la confidencialitat de la informació d'acord amb el que estableix l'article 14 del Reial Decret 886/1988.  
- Elaborar i aprovar els Plans d'Emergència Exterior de les indústries o pols industrials, afectats pels articles 6,7,8 i 9 del Reial Decret 886/1988 i l'article 1 del Reial Decret 952/1990, de 29 de juny, ubicats en el territori de la Comunitat Valenciana d'acord amb l'article 4.2b) del Reial Decret 886/88.  
- Trametre al Delegat del Govern de la Comunitat Valenciana els Plans d'Emergència Exterior, i també els documents complimentats que la CEE sol·licite a l?Estat Espanyol, sobre les indústries afectades en l?àmbit de la Comunitat Valenciana, d?acord amb l'article 4.2d) del Reial Decret 886/1988.  
- Rebre dels industrials la informació immediata i mediata sobre els accidents majors ocorreguts, segons el que es determine en els corresponents Plans d'Emergència Exterior, d'acord amb l'article 13 del Reial Decret 886/1988.  
- Informar immediatament al Delegat del Govern a la Comunitat Valenciana sobre els accidents de més importància que ocórreguen a l'àmbit territorial, i també de qualsevol altre incident que en pogués donar lloc, d'acord amb l'article 4.2e) del Reial Decret 886/1988.  
- Informar immediatament a la Direcció General d'Indústria i Energia de la Conselleria d'Indústria, Comerç i Turisme, sobre els accidents majors que s'originen en l'àmbit territorial de la Comunitat Valenciana, i també de qualsevol altre que en pogués donar lloc.  
- Investigar, en coordinació amb la Direcció General d?Indústria i Energia, de la Conselleria d'Indústria, Comerç i Turisme, els casos d'accidents majors ocorreguts en activitats industrials de la Comunitat Valenciana.  
- Informar adequadament a la població, amb la col·laboració dels ajuntaments i industrials afectats, segons el que es determine en el corresponent Pla d'Emergència Exterior i d'acord amb el que s'assenyala a l'article 12 del Reial Decret 886/1988 i a l'article 2 del Reial Decret 952/1990.  
- Dirigir els Plans d'Emergència Exterior, en coordinació amb l'Administració de l?Estat i amb les autoritats locals, d'acord amb el que estableix l'article 4. 2f) del Reial Decret 886/1988, i la directriu bàsica per a l?elaboració i homologació dels Plans Especials del Sector Químic.  
b) La Conselleria d'Indústria, Comerç i Turisme, a través de la Direcció General d'Indústria i Energia, la qual serà competent en les següents matèries:  
- Rebre de la Direcció General d'Interior de la Conselleria d'Administració Pública, les declaracions obligatòries a què fa referència l'article 7 del Reial Decret 886/1988, i també avaluar i trametre informe sobre la idoneïtat de la informació que s'hi conté, d'acord amb l'article 11.2 de l'esmentat Reial Decret i amb el que s'estableix en la directriu bàsica de risc químic.  
- Recaptar dels industrials afectats la informació addicional que es considere necessària, d'acord amb el que estableixen els articles 7 i 11.2 del Reial Decret 886/1988 i en la directriu bàsica de risc químic.  
- Recaptar dels industrials afectats pels Reials Decrets 886/1988 i 952/1990, abans de l'entrada en funcionament d'una ampliació o modificació d'una activitat ja existent, informació sobre les mesures d'autoprotecció i les condicions generals de seguretat de les instal·lacions, conformement a l'article 9 del Reial Decret 886/1988.  
- Requerir que els industrials afectats complesquen les mesures d'autoprotecció previstes en l'article 5 de Reial Decret 886/1988, i en la directriu bàsica de risc químic.  
- Revisar, per part de l?entitat o per entitats d'inspecció i control autoritzades, i aprovar, quan caldrà, els plans d'Emergència Interior de les indústries afectades, segons com estableix l'article 4.2c) i les disposicions addicionals del Reial Decret 886/1988 i en la directriu bàsica de risc químic.  
- Revisar, per part de l?entitat o per entitats d'inspecció i control autoritzades, en coordinació amb la Direcció General d'Interior de la Conselleria d'Administració Pública, les inspeccions i els controls adients per poder emetre un informe sobre les causes d'un accident major i també sobre les mesures preventives que n'eviten la repetició.  
- Controlar i supervisar les actuacions de les entitats d'Inspecció i Control autoritzades conformement amb els convenis de col·laboració que es tanquen entre la Direcció General d'Indústria i Energia i les entitats citades.  
Si l'industrial no és d'acord amb les mesures correctores que l'entitat d'Inspecció i Control, si escau, podrà plantejar l'informe, exposarà el seu parer a la Direcció General d'Indústria i Energia que haurà de resoldre.  
DISPOSICIO FINAL  
Les autoritats o òrgans competents podran requerir dels diferents òrgans i de les entitats locals corresponents, l'aportació d'informació i la participació activa que considere escaient per a l'avaluació, l?elaboració, la implantació i l?execució dels plans d'Emergència Exterior.  
València, 8 de maig de 1991.  
El President de la Generalitat Valenciana,   
JOAN LERMA I BLASCO


Còpia Permalink ELI